370.09 REGOLAMENTI GĦAL SKEMA TA’ KUMPENS LILL-INVESTITURI L-AVVIŻ LEGALI 368 tal-2003, kif emendat bl-Avviżi Legali 36 tal-2006, 425 tal-2007, 228 tal-2009, 62 tal-2011 u 230 tal-2017. L-AVVIŻ LEGALI 368 tal-2003, kif emendat bl-Avviżi Legali 36 tal-2006, 425 tal-2007, 228 tal-2009, 62 tal-2011 u 230 tal-2017. 1. Titolu. It-titolu ta’ dawn ir-regolamenti hu Regolamenti għal Skema ta’ Kumpens lill-Investituri. 1A. L-għan ta’ dawn ir-regolamenti huwa li jimplimenta d-dispożizzjonijiet tad-Direttiva 97/9/KE tal-Parlament Ewropew u tal-Kunsill tat-3 ta’ Marzu 1997 dwar skemi ta’ kumpens lill-investitur, u dawn ir-regolamenti għandhom ikunu interpretati u applikati skond dawn. Tifsir. Emendat: A.L.36 tal-2006. Kap. 370. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " Att " tfisser l-Att dwar Servizzi ta’ Investiment; " awtorità kompetenti " tfisser l-awtorità kompetenti taħt l-Att; "dħul totali" tfisser id-dħul gross kollu riċevut jew li għandu jkun riċċevut mill-attivitajiet tan-negozju ta’ min għandu liċenza liema attivitajiet jistgħu jkunu liċenzjati taħt l-Att, kemm jekk huma attwalment liċenzjati kemm jekk m’humiex; "fergħa " tfisser post ta’ negozju li jifforma parti legalment dipendenti minn min għandu liċenza u li minnu jitmexxew l-attivitajiet kollha li mingħand u liċenza ġie awtorizzat jagħmel jew uħud minnhom; il-postijiet tan-negozju kollha mwaqqfin f’xi pajjiż wieħed minn min għandu liċenza li l-uffiċċju ewlieni tagħhom qiegħed Malta jew f’pajjiż ieħor għandhom jitqiesu bħala fergħa waħda; " investitur " tfisser kull persuna li tkun fdat flus jew strumenti lil min għandu liċenza f’konessjoni ma’ negozju liċenzjat, bl-esklużjoni ta’ persuni elenkati fl-Ewwel Skeda; " Kumitat ta’ Tmexxija " tfisser il-Kumitat ta’ Tmexxija ta’ l-Iskemi għall-Kumpens mwaqqaf taħt ir-regolamenti 3 u 5 u msemmi fir-Regolamenti dwar Skema ta’ Kumpens lid-Depożitanti; "mingħand u liċenza " tfisser kull persuna li għandha liċenza biex tmexxi negozju ta’ servizzi ta’ investiment skond l-Att; "negozju liċċenzjat " tfisser l-għemil ta’ xi attività li dwarha hemm liċenza taħt l-Att; " Skema" jew "l-Iskema " tfisser l-Iskema ta’ Kumpens lill-Investitur mwaqqfa taħt ir-regolament 3; " Stat taż-ŻEE " tfisser Stat li huwa parti kontraenti fil-ftehim dwar iż-Żona Ekonomika Ewropea, iffirmat f’Oporto fit-2 ta’ Mejju, 1992, kif emendat bil-protokoll li kien iffirmat fi Brussel fis-17 ta’ Marzu, 1993, u kif emendat minn żmien għal żmien; "strumenti " għandu jkollha l-istess tifsira kif assenjata lill-kelma fl-artikolu 2 ta’ l-Att; "Tribunal għas-Servizzi Finanzjarji " tfisser it-Tribunali mwaqqaf skond l-Att dwar l-Awtorità Maltija għas-Servizzi Finanzjarji ta' Malta; u l-kliem u l-frażijiet li huma użati wkoll fl-Att għandu jkollhom l-istess tifsira li għandhom fl-Att. Kap. 330. Kap. 330. 3. T waqqif ta’ l-Iskema ta’ Kumpens lill-Investitur. Emendat: A.L.36 tal-2006. (1) Għandha titwaqqaf Skema ta’ Kumpens lill-Investitur. (2) L-Iskema għandha tkun korp ġuridiku li jkollu personalità legali distinta u għandu jkun kapaċi, soġġett għad-dispożizzjonijiet ta’ l-Att u ta’ dawn ir-regolamenti, li jidħol għal kuntratti ta’ self jew b’xi mod ieħor jinkorridjun għall-finijiet tal-funzjonijiet tiegħu, li jakkwista, jżommu jiddisponi minn proprjetà ta’ kull xorta għall-finijiet tal-qadi tal-funzjonijiet tiegħu, li jħarreku jista’ jitħarrek u li jagħmel dawn il-ħwejjeġ kollha u jidħol għal kull tali operazzjoni li hija inċidentali jew li twassal għall-eżerċizzju jew twettieq tal-funzjonijiet tiegħu. (3) L-Iskema għandha titmexxa, tkun amministrata minnu tkun taħt il-kontroll ġenerali ta’ Kumitat ta’ Tmexxija maħtur skond ir-regolament 5. (4) Ir-rappreżentanza legali u ġuridika ta’ l-Iskema għandha tkun vestitafichair person tal-Kumitat ta’ Tmexxija: Iżda u mingħajr preġudizzju għal dak hawn qabel ipprovdut, il-Kumitat ta’ Tmexxija jista’ jvesti lil wieħed jew aktar mill-membri tiegħu jew mill-uffiċjali jew aġenti ta’ l-Iskema bir-rappreżentanza legali u ġuridika. (5) Sabiex l-Iskema u l-awtorità kompetenti jkunu jistgħu jwettqu l-funzjonijiet rispettivi tagħhom, l-Iskema u l-awtorità kompetenti jistgħu jaqsmu u jgħaddu tagħrif lil xulxin, u għandhom f’kull każ jikkonsultaw ma’ xulxin u jikkollaboraw flimkien f’modi oħrajn. 4. Funzjonijiet ta’ l-Iskema. (1) Mingħajr preġudizzju għal xi setgħa jew funzjoni oħra mogħtija lilha minn dawn ir-regolamenti jew minn xi liġi oħra, għandha tkun il-funzjoni ta’ l-Iskema- (a) li żżommfond jew fondi li minnhom għandhom isiru ħlasijiet lil investituri u li tagħmel tali ħlasijiet jew spejjeż oħra li jistgħu jitħallsu minn dan il-fond jew fondi skond dawn ir-regolamenti; (b) li tistabbilixxi u żżomm, wara konsultazzjoni ma’ l-awtorità kompetenti, arranġamenti biex isiru ħlasijiet lil investituri skond dawn ir-regolamenti; (ċ) li tipproċessa talbiet għal kumpens minn investituri kemm jista’ jkun malajru li tiżgura li l-kumpens jitħallas bla dewmien żejjed; u (d) li tagħti pariri lill-awtorità kompetenti fuq materji li għandhom x’jaqsmu ma’ kumpens lil investituri. (2) L-għan ta’ l-Iskema hu li tipprovdi mezz ta’ protezzjoni lil investituri privati fil-qafas ta’ dawn ir-regolamenti. Il-membri kollha tal-Kumitat ta’ Tmexxija għandhom jaħdmu fl-aħjar interessi ta’ l-Iskema u għandhom ifittxu u jippromwovu l-għanijiet tagħha. 5. Kompożizzjoni tal-Kumitat ta’ Tmexxija. Emendat: A.L.36 tal-2006. (1) Il-Kumitat ta’ Tmexxija għandu jinħatar mill-awtorità kompetenti u għandu jikkonsisti f’chair personu sitt membri oħra kif ġej: (a) uffiċjal, ta’ grad mhux inqas minn wieħed maniġerjali, li jkun qed jaqdid mirijiet ma’ l-awtorità kompetenti u li jkollu l-ħila meħtieġa u esperjenza fis-servizzi finanzjarji; (b) persuna nominata minn assoċjazzjoni jew minn assoċjazzjonijiet jew minn korpi oħra li jirrappreżentaw persuni li jkollhom liċenza taħt l-Att li jipparteċipaw fl-Iskema u jikkontribwixxu għaliha skond dawn ir-regolamenti u li huma rikonoxxuti għal dan l-iskop mill-awtorità kompetenti; (ċ) L.S.371.09 persuna waħda nominata minn assojazzjoni jew assoċjazzjonijiet jew minn korpi oħra li jirrappreżentaw istituzzjonijiet ta’ kreditu li jipparteċipaw u jikkontribwixxu għall-Iskema ta’ Kumpens lid-Depożitant mwaqqfa taħt ir-Regolamenti dwar Skema ta’ Kumpens lid-Depożitant u li huma rikonoxxuti għal dan l-iskop mill-awtorità kompetenti; (d) persuna nominata flimkien mill-assoċjazzjonijiet jew korpi oħra indikati fil-paragrafi (b) u (ċpersuna nominata flimkien mill-assoċjazzjonijiet jew korpi oħra indikati fil-paragrafi (b); (e) uffiċjal, ta’ grad mhux inqas minn maniġerjali, li jkun qed jaqdid mirijiet mal-Bank Ċentrali; u (f) persuna, li minħabba fl-esperjenza, kwalifiki jew attivitajiet tagħha hija meqjusa bħala kapaċi li tesprimi u tirrappreżenta l-fehma tal-konsumaturi: Iżda kull meta, tkun xi tkun ir-raġuni, l-assoċjazzjonijiet jew korpi oħra li jirrappreżentaw lil min għandu liċenza u istituzzjonijiet ta’ kreditu msemmija fil-paragrafi (b), (ċ) u (dIżda kull meta, tkun xi tkun ir-raġuni, l-assoċjazzjonijiet jew korpi oħra li jirrappreżentaw lil min għandu liċenza u istituzzjonijiet ta’ kreditu msemmija fil-paragrafi (b), (ċ) jonqsu li jinnominaw, fiż-żmien mogħti lilhom mill-awtorit kompetenti, il-persuna li huma meħtieġa jinnominaw, l-awtorità kompetenti għandha taħtar il-persuna jew il-persuni li jkun jonqos skond id-diskrezzjoni tagħha. (2) Il-membri tal-Kumitat ta’ Tmexxija għandhom jinħatru minn fost persuni li, fil-fehma ta' l-awtorità kompetenti, għandhom esperjenza bil-provi u jkunu kwalifikati fis-servizzi finanzjarji, immaniġġar, jew ikunu jippossjedu xi għarfien u esperjenza professjonali jew kummerċjali rilevanti. (3) Il-membri tal-Kumitat ta’ Tmexxija nominat skond is-sub regolament (1)(b), (ċ) u (dIl-membri tal-Kumitat ta’ Tmexxija nominat skond is-sub regolament (1)(b), (ċ) ma għandhomx ikunu eliġibbli għal ħatra jekk ikollhom interess finanzjarju jew ta’ xorta oħra li x’aktarx jista’ jolqot b’mod preġudizzjali l-qadi tal-funzjonijiet tagħhom taħt dawn ir-regolamenti. Dawn il-membri tal-Kumitat ta’ Tmexxija għandhom iservu fil-kapaċità personali tagħhom u ma għandhomx jirrappreżentaw lill-persuna jew entitajiet li jinnominawhom jew jirievu direttivi jew istruzzjonijiet min għandhom. (4) Kull membru tal-Kumitat ta’ Tmexxija għandu jżomm il-kariga għal dak il-perjodu u b’dawk il-pattijiet u kondizzjonijiet kif jistgħu jkunu determinati mill-awtorità kompetenti u indikati fl-ittra tal-ħatra. Dak iż-żmien fil-kariga ma għandux ikun inqas minn tliet snin u mhux aktar minn ħames snin. Kull membru tal-Kumitat ta’ Tmexxija, inkluż iċ-chair person, għandu jkun eliġibbli biex jinħatar mill-ġdid. (5) Membru tal-Kumitat ta’ Tmexxija jista’ jitneħħa mill-kariga mill-awtorità kompetenti għal raġunijiet ta’ nuqqas ta’ ħila li jaqdi l-funzjonijiet ta’ l-uffiċċju tiegħu, kemm jekk minħabba mard tal-moħħ jew tal-ġisem u kemm minħabba mġieba ħażina; u għall-finijiet ta’ dan is-subregolament nuqqas ta’ attendenza ripetuta u mhux ġustifikata għal-laqgħat tal-Kumitat ta’ Tmexxija tista’ titqies li tammonta għal imġieba ħażina. (6) Membru tal-Kumitat ta’ Tmexxija jista’ jirriżenja mill-kariga b’ittra indirizzata lill-awtorità kompetenti. (7) L-awtorità kompetenti tista’ timla kull vakanza li tinħoloq fil-Kumitat ta’ Tmexxija tkun xi tkun ir-raġuni, imma għandhom jitqiesu d-dispożizzjonijiet tas-sub regolament (1). (8) Avviż ta’ l-ismijiet tal-membri tal-Kumitat ta’ Tmexxija (u kull riżenja, tkeċċija u ħatra ġdida) għandu jkun ippubblikat fil-Gazzetta. (9) L-awtorità kompetenti għandha tistabbilixxi r-rimunerazzjoni li għandha titħallas lill-membri tal-Kumitat ta’ Tmexxija. (10) L-awtorità kompetenti għandha taħtar wieħed mill-uffiċjali tagħha biex jagħmilha ta’ segretarju tal-Kumitat tat-Tmexxija u jkollu dawk il-funzjonijiet u r-responsabbiltajiet amministrattivi li jistgħu jiġu assenjati lil u mill-Kumitat tat-Tmexxija. (11) Għall-finijiet tas-sub regolamenti (2), (4), (5), (6),), "membru" għandha tinkludi ċ-chair person. 6. Setgħat u dmirijiet tal-Kumitat ta’ Tmexxija. (1) Il-Kumitat ta’ Tmexxija għandu jkollu s-setgħa li jidħol għal dawk l-ispejjeż amministrattivi raġonevoli u spejjeż oħra skond kif ikun meħtieġ biex jista’ jaqdil-funzjonijiet tiegħu taħt dawn ir-regolamenti. (2) Il-Kumitat ta’ Tmexxija jista’ jqiegħed f’depożit u kontribuzzjonijiet magħmulin minn min għandu liċenza skond ir-regolament 11 jew fondi oħra mmaniġġati u amministrati minnu jew jista’ jinvesti dawn il-kontribuzzjoniiet, filwaqt li jqis il-ħtieġa tal-prudenza. (3) Il-Kumitat ta’ Tmexxija jista’ jixtri poloz ta’ assigurazzjoni, jissellef u b’xi mod ieħor jidħol għal djun f’isem l-Iskema għall-finijiet tal-funzjonijiet ta’ l-Iskema, b’kull mod u taħt kull xorta ta’ pattijiet li jidhrulu xierqa, b’dan iżda li dan is-self ma jaqbiżx it-30 fil-mija tal-valur ta’ l-assi netti ta’ l-Iskema. (4) Il-Kumitat ta’ Tmexxija għandu jordna li jinżammu kotba tal-kontijiet kif għandu jkun biex il-pożizzjoni finanzjarja ta’ l-Iskema tkun tista’ tiġi aċċertata b’eżattezza raġonevoli f’kull waqt. (5) Fl-eżerċizzju tas-setgħat udmirijiet tiegħu, il-Kumitat ta’ Tmexxija għandu l-obbligu li jħares u jqis l-interessi ġenerali ta’ investituri intitolati li jagħmlu talba taħt dawn ir-regolamenti. 7. Ftehim dwar tmexxija ta’ investimenti u ta’ appoġġ amministrattiv. Mingħajr preġudizzju għar-regolament 6(1), il-Kumitat ta’ Tmexxija għandu jidħol f’tali ftehim dwar tmexxija ta’ investimenti u ta’ appoġġ amministrattiv kif jista’ jiġi approvat mill-awtorità kompetenti. 8. Pubblikazzjoni ta’ dikjarazzjonijiet finanzjarji. Emendat: A.L.228 tal-2009. (1) Il-Kumitat ta’ Tmexxija għandu jħejji dikjarazzjonijiet annwali li jbassru l-ispejjeż u d-dħul mistennija ta’ l-Iskema, u għandu jagħmel dawn id-dikjarazzjonijiet ta’ tbassir aċċessibbli lill-parteċipanti kollha meta dawn jitolbuhom. (2) Il-Kumitat ta’ Tmexxija għandu jissottometti lill-awtorità kompetenti rapport annwali fuq kif ikun qed a l-funzjonijiet tiegħu u fuq l-operat ta’ l-Iskema fi żmien ħames xhur mill-għeluq tas-sena finanzjarja ta’ l-Iskema. Dan ir-rapport annwali għandu jinkludi, fost l-oħrajn- (a) dikjarazzjoni li turi l-ħlasijiet li daħlu u l-ħlasijiet li ħarġu mill-Iske ma tul is-sena finanzjarja li tkun għadha kif għal qet; u (b) dikjarazzjonijiet finanzjarji annwali verifikatimħejjija skond l-International Accounting Standards. (3) Ir-rapport annwali għandu jkun aċċessibbli fuq il-website ta’ l-awtorità kompetenti. (4) Il-kotba tal-kontijiet għandhom jinżammu f’dak il-post skond li l-Kumitat ta’ Tmexxija jidhirlu xieraq. 9. Laqgħat tal-Kumitat. Emendat: A.L.36 tal-2006. (1) Il-laqgħat tal-Kumitat ta’ Tmexxija għandhom isiru spiss skond ma jkun meħtieġ iżda mhux inqas minn darba kull tliet xhur kalendarji. (2) Laqgħat tal-Kumitat ta’ Tmexxija għandhom jissejjħu miċ-chair person jew fuq l-inizjattiva tiegħu stess jew fuq talba bil-miktub ta’ żewġ membri tal-Kumitat ta’ Tmexxija. (3) Il-Kumitat ta’ Tmexxija għandu jagħmel il-laqgħa biss jekk mill-inqas erba’ membri (li għandhom jinkludu ċ-chair person jew, fl-assenza tiegħu, il-membru nominat mill-awtorità kompetenti) jkunu preżenti. (4) Għall-finijiet tad-deċiżjonijiet tal-Kumitat ta’ Tmexxija, kull membru għandu jkollu vot wieħed. Votazzjoni għandha tittieħed b’maġġoranza sempliċi tal-membri preżenti. Fil-każ ta’ ugwaljanza ta’ voti, iċ-chair person għandu jkollu t-tieni vot jew vot deċiżiv. (5) Bla ħsara għad-dispożizzjonijiet ta’ hawn aktar qabel ta’ dan ir-regolament, il-Kumitat ta’ Tmexxija għandu jkollu s-setgħa li jirregola l-proċeduri tiegħu nnifsu u jista’ wkoll jistabbilixxi dawk il-proċeduri jew jagħmel dawk ir-regoli kif jidhrulu xierqa għat-twettieq aħjar ta’ l-iskopijiet tiegħu. (6) Il-Kumitat ta’ Tmexxija jista’ jistieden lil kull persuna li fil-fehma tiegħu għandha għarfien speċjalizzat jew esperjenza f’suġġett partikolari, biex tattendi għal xi laqgħa u tieħu sehem fid-diskussjonijiet. (7) Ħlief meta jkun provdut mod ieħor fis-sub regolament (3), il-Kumitat ta’ Tmexxija jista’ jaġixxi minkejja kull vakanza fost il-membri tiegħu, u kull proċedura tiegħu jew deċiżjoni meħuda fih, għandha tkun valida minkejja li ma tkun saret il-ħatra ta’ ebda persuna. 10. L-għejun u l-użu tal-fondi. (1) Skond ir-regolament 4, l-Iskema għandha tistabbilixxi u żżomm fond jew għadd ta’ fondi li minnhom isiru ħlasijiet lil investituri skond dawn ir-regolamenti. (2) L-għejun ta’ l-iffinanzjar għandhom jinkludu: (a) kontribuzzjonijiet meħudin mingħand il-parteċipanti fl-Iskema mill-Kumitat ta’ Tmexxija; (b) flus imħallsin bħala spejjeż amministrattivi mill-parteċipanti kollha, kif jista’ jiġi preskritt; (ċ) flus riċevuti bħala dħul mill-investiment ta’ l-assi tal-fond; (d) flu smissellfa mill-Kumitat ta’ Tmexxija għall-finijiet ta’ l-Iskema; (e) flus riċevuti mill-Kumitat ta’ Tmexxija minn xi polza ta’ assigurazzjoni mixtrija minnu; u (f) kull ammont ta’ flus ieħor li jitħallsu għal ġol-fond jew fondi, riċevuti jew irkuprati mill-Kumitat ta’ Tmexxija għall-iskopijiet ta’ l-Iskema. (3) Għandhom jitħallsu mill-fond jew fondi: (a) flus stabbiliti mill-Kumitat ta’ Tmexxija bħala kumpens għall-investituri; (b) flus meħtieġa għall-ħlas lura ta’ (jew imgħaxijiet fuq jew spejjeż f’konnessjoni ma’) kull flusmissellfa jew għall-ħlas tal-premia ta’ kull polza ta’ assigurazzjoni mixtrija, għall-iskopijiet ta’ l-Iskema; (ċ) l-ispejjeż tat-tmexxija u l-immaniġġjar ta’ l-Iskema; u (d) kull flus oħra mħallsin mill-Kumitat ta’ Tmexxija għall-iskopijiet ta’ l-Iskema. (4) Il-Kumitat ta’ Tmexxija għandu jżomm, jimmaniġġja u japplika l-fond jew fondi skond dawn ir-regolamenti. 11. Parteċipanti. Emendat: A.L.36 tal-2006; A.L.62 tal-2011. L.S.370.03 (1) Kull min ikollu liċenza ta’ Kategorija 2 jew Kategorija 3 skond it-termini tar-Regolamenti dwar l-Att dwar is-Servizzi ta’ Investiment (Liċenzi u Drittijiet Oħra), għandu jipparteċipa fl-Iskema u jikkontribwixxi għaliha: Iżda mingħandu liċenza biex jipprovdi servizzi ta’ investiment unikament u esklużivament lil persuni li ma jinkwadrawx fl-ambitu tad-definizzjoni ta’ "investitur" skond ir-regolament 2 mhux obbligat jipparteċipafi, u jikkontribwixxi fl-Iskema: Iżda wkoll, fergħa ta’ min għandu liċenza li topera f’Malta u li jkollu liċenza fi stat mhux taż-ŻEE għandha tipparteċipafi, u tikkontribwixxi fl-Iskema, sakemm l-Iskema jkollha fis-seħħ ftehim ma’ l-awtorità responsabbli għat-tmexxija u l-amministrazzjoni ta’ l-iskema f’dak l-istat l-ieħor u li jkun jistipula, fost l-oħrajn, li l-livell jew il-firxa tal-kopertura provduta lil investituri f’dak l-istat hija daqs jew tkun taqbeż il-livell jew il-firxa tal-kopertura f’Malta: Iżda ukoll fergħa ta’ min għandu liċenza li topera f’Malta u li jkollha li ċenza fistat taż-ŻEE tista’, jekk hija hekk tagħżel, tipparteċipafi, u tikkontribwixxi fl-Iskema biss fejn il-livell jew il-firxa ta’ l-Iskema f’Malta taqbeż il-livell jew il-firxa tal-kopertura provduta fl-istat taż-ŻEE fejn ikollha li ċenza. (2) L-Iskema tista’ tidħol fi ftehim bilaterali ma’ kull awtorità responsabbli għat-tmexxija u l-amministrazzjoni ta’ skema stabbilita f’kull pajjiż ieħor li jistipula, fost l-oħrajn, il-livell jew il-firxa tal-kopertura kif ukoll ir-regoli u l-proċeduri li għandhom ikunu segwiti għall-ħlas ta’ kumpens lill-investituri, u f’kull każ simili, il-prinċipji ta’ gwida imfassla fl-Anness II tad-Direttiva 97/9/KE tal-Parlament Ewropew u tal-Kunsill tat-3 ta’ Marzu 1997 dwar skemi ta’ kumpens lill-investitur, fejn ikun adatt, għandhom ikunu japplikaw. (3) Parteċipazzjoni fl-Iskema ma teskludix il-possibiltà li mingħand u liċenza partikolari jkollu jipparteċipa wkoll f’kumpens ieħor jew skemi simili mwaqqfa taħt liġi differenti u ggvernati minn awtorità oħra jew korp ieħor kompetenti. (4) Meta mingħand u liċenza jsir parteċipant fl-Iskema wara d-dħul fis-seħħ ta’ dawn ir-regolamenti, il-Kumitat ta’ Tmexxija għandu jiddetermina l-obbligi tal-parteċipant ġdid u l-kondizzjonijiet kollha relattivi għalih skond dawn ir-regolamenti. 12. (1) Parteċipanti għandhom iħallsu dawk il-kontribuzzjonijiet għall-Iskema kif preskritt fit-Tieni Skeda, u dawk il-kontribuzzjonijiet ma għandhomx jitħallsu lura. (2) Parteċipanti jistgħu jintalbu jħallsu lill-Iskema dawk il-ħlasijiet ammistrattivi raġonevoli li jistgħu, minn żmien għal żmien, ikunu preskritti mill-Kumitat ta’ Tmexxija. 13. Determinazzjoni. (1) Meta- (a) jkun jidher lill-awtorità kompetenti li parteċipant ma jkunx jista’, f’dak il-mument, għal raġunijiet li huma direttament relatati ma ċirkostanzi finanzjarji tiegħu, jaqdi l-obbligi li jirriżultaw mit-talbiet magħmulin mill-investituri tiegħu u li ma jkunx hemm prospett fil-qrib jew fi żmien prevedibbli li jkun jista’ jagħmel dan, jew inkella jkun issospenda l-ħlasijiet b’xi mod ieħor; jew (b) fir-rigward ta’ parteċipant li għandu l-uffiċċju ewlieni tiegħu f’Malta tkun ħarġet ordni mill-Qrati ta’ Malta għal xoljiment jew likwidazzjoni taħt il-liġijiet ta’ Malta; skondliema jiġi l-ewwel, l-awtorità kompetenti għandha, kemm jista’ jkun prattikament malajr, tagħmel determinazzjoni f’dan is-sens. (2) L-awtorità kompetenti tista’, permezz ta’ Linji ta’ Gwida, tistabbilixxi dawk iċ-ċirkostanzi jew kriterji li jistgħu jkunu kkunsidrati biex tasal għal deċiżjoni dwar jekk tagħmilx determinazzjoni skond is-sub regolament (1). (3) Kemm jista’ jkun malajru prattikabbli, meta ssir determinazzjoni, l-awtorità kompetenti għandha tinforma bil-miktub lill-Kumitat ta’ Tmexxija b’din id-determinazzjoni. Il-Kumitat ta’ Tmexxija jista’ jieħu miżuri addizzjonali li jidhrulu meħtieġa jew xierqa fil-limiti tas-setgħat tiegħu taħt dawn ir-regolamenti. (4) L-awtorità kompetenti għandha, kemm jista’ jkun malajr, tinforma lil kull skema ta’ kumpens oħra relatata ma’ attivitajiet ta’ servizzi finanzjarji, kif jista’ jkun stabbilit taħt xi liġi oħra u regolat minn xi awtorità kompetenti jew korp ieħor, li hija taħseb li jista’ jintlaqat minn din id-determinazzjoni. (5) Meta tiġi biex tagħmel determinazzjoni skond is-sub regolament (1), l-awtorità kompetenti għandha tqis kull rapport ta’ uffiċjali jew uffiċjali awtorizzati minnha fuq iċ-ċirkostanzi tal-qagħda tal-persuna li għandha liċenza, u ta’ kull informazzjoni oħra fil-pussess tagħha. 14. Applikazzjoni għal kumpens. (1) Meta jkun infurmat mill-awtorità kompetenti li saret determinazzjoni taħt ir-regolament 13(1), il-Kumitat ta’ Tmexxija għandu jippubblika avviż f’mill-inqas żewġ gazzetti lokali biex jinforma lill-investituri tal-persuna li għandha liċenza b’dik id-determinazzjoni u bil-modki f it-talbiet imsaħħa minn evidenza dokumentarja għandhom ikunu ppreżentati. (2) Id-dritt ta’ investitur għal kumpens m’għandux jintilef jekk l-investitur jista’ jipprova li ma kienx jista’ jasserixxi d-dritt tiegħu għal kumpens fil-limiti taż-żmien preskritti skond kif jista’ jkun ipprovdut mill-Kumitat ta’ Tmexxija. (3) Il-Kumitat ta’ Tmexxija jista’, wara li ssirlu applikazzjoni għal kumpens minn investitur, jaċċetta jew jirrifjuta li jagħti kumpens skond dawn ir-regolamenti. (4) Il-Kumitat ta’ Tmexxija għandu jipproċedi biex iħallas kumpens għal talbiet verifikati fi żmien tliet xhur mid-data tad-determinazzjoni mogħtija skond ir-regolament 13(1): Iżda l-Kumitat ta’ Tmexxija jista’, f’ċirkostanzi eċċezzjonali, japplika għand l-awtorità kompetenti għal estensjoni ta’ dan il-perjodu b’perjodu ulterjuri sa tliet xhur, u sa żewġ perjodi ulterjuri oħra ta’ tliet xhur kull wieħed wara dan. 15. (1) Il-Kumitat ta’ Tmexxija għandu jagħmel l-arranġamenti amministrattivi tiegħu biex jivverifika t-talbiet. Dawn l-arranġamenti għandhom jinkludu: (a) li jipprovdi formola ta’ applikazzjoni għal min jagħmel talba kemm bl-Ingliż u kemm bil-Malti; (b) li jipprovdi għall-eżerċizzju tad-dritt tas-surroga mill-Kumitat ta’ Tmexxija skond ir-regolament 22; u (ċ) li jitlob lil dawk li jagħmlu talba biex jagħtu: (i) l-identità u l-indirizz tagħhom; (ii) il-kapaċità li bis-saħħa tagħha jagħmlu t-talba; (iii) prova ta’ l-investimenti; u (iv) kull informazzjoni oħra li tista’ tkun meħtieġa mill-Kumitat ta’ Tmexxija. (2) Il-Kumitat ta’ Tmexxija jista’ jirrifjuta li jagħmel ħlas għal kumpens sakemm minjagħmel it-talba ma jinfurmax lill-Kumitat ta’ Tmexxija bil-kapaċità li bis-saħħa tagħha huwa jkun il-proprjetarju benefiċjarju ta’ l-investiment u jipprovdi provi u informazzjoni dokumentata sodisfaċenti biex jippermetti lill-Kumitat ta’ Tmexxija jiddetermina l-ammont ta’ kumpens pagabbli. (3) Kap. 373. Kap. 373. Il-Kumitat ta’ Tmexxija jista’ jiddeċiedi li jittardja l-ħlas lil min jagħmel talba sakemm ma tinqatax xi akkuża kriminali miġjuba kontra min ikun qed jagħmel it-talba, investitur, jew kull persuna oħra intitolata jew interessata fir-rigward ta’ investiment taħt id-dispożizzjonijiet ta’ l-Att Kontra Money Laundering jew xi liġi korrispondenti ta’ pajjiż barra minn Malta. (4) Meta fil-fehma tal-Kumitat ta’ Tmexxija ċ-ċirkostanzi hekk jitolbu, il-Kumitat ta’ Tmexxija jista’ jagħmel parti mill-ħlasijiet lil dawk li jagħmlu talba li huma eliġibbli għal kumpens taħt dawn ir-regolamenti. 16. Meta l-fondi jidhru li huma inadegwati. Kull meta jidher lill-Kumitat ta’ Tmexxija li l-fondi li f’dak iż-żmien ikunu fil-pussess ta’ l-Iskema jkunu inadegwati biex il-Kumitat ta’ Tmexxija jeżeri ta l-funzjonijiet tiegħu, il-Kumitat ta’ Tmexxija jista’ jitlob li ssir kontribuzzjoni lill-Iskema minn min għandu liċenza mill-fondi riservati, iżda bla ma jaqbżuhom, għal dan l-iskop skond it-Tieni Skeda. Din il-kontribuzzjoni ulterjuri għandha tingħata lill-Iskema fi żmien tletinġurnata kalendarja minn meta tintalab. 17. Limitu ta’ kumpens. Emendat: A.L.36 tal-2006; A.L.425 tal-2007. (1) L-ammont totali ta’ kumpens li jista' jitħallas lil investitur għandu jkun l-inqas minn disgħin fil-mija (90 %) fir-rigward tat-talbiet kollha magħmulin minn dak l-investitur, jew sa 20,000 euro. (2) Fil-kalkoli ta’ l-ammont tal-kumpens li għandu jitħallas skond s-sub regolament (1), il-komputazzjonijiet kollha għandhom isiru fil-munita ta’ l-investiment u l-pagamenti kollha ta’ kumpens għandhom isiru fl-istess munita ta’ l-investiment. 18. Dawk li jagħmlu talba. Emendat: A.L.36 tal-2006. (1) Dawk il-persuni biss li jaqgħu taħt id-definizzjoni ta’ "investitur" fir-regolament 2 jistgħu jagħmlu talba taħt l-Iskema skond dawn ir-regolamenti. Investitur jista’ jissottometti talba waħda biss fir-rigward ta’ l-investimenti kollha tiegħu, meħudin flimkien, mal-persuna kkonċernata li għandha liċenza. (2) Il-kategoriji elenkati fl-Ewwel Skeda huma esklużi milli jressqu talbiet taħt l-Iskema. (3) Investitur ma jistax jagħmel talba kontra aktar minn skema waħda fir-rigward ta’ talba waħda. Meta tkun saret talba taħt żewġ skemi ta’ kumpens jew aktar, il-Kumitat ta’ Tmexxija għandu jiddetermina konklużivament taħt liema skema min jagħmel it-talba hu eliġibbli għal kumpens. (4) Talba għandha ssir f’dik il-forma, u għandha tkun akkumpanjata minn dik id-dokumentazzjoni jew informazzjoni, li l-Kumitat ta’ Tmexxija jista’ jiddetermina u jagħmel pubbliċi minn żmien għal żmien. 19. Talbiet. Emendata: A.L.230 tal-2017. (1) Wara li ssir determinazzjoni, kif hemm fir-regolament 13, l-Iskema għandha tipprovdi għall-ħlas ta’ kumpens fir-rigward ta’ talbiet li jirriżultaw mill-inabilità ta’ min għandu li ċenza li: (a) jħallas lura flus dovuti lil jew li jkunu ta’ investituri u miżmumin f’isimhom f’konnessjoni ma’ negozju liċenzjat; jew (b) jrodd lura lill-investituri strumenti li huma proprjetà tagħhom u miżmumin, amministrati jew immaniġġjati f’isimhom f’konnessjoni ma’ negozju liċenzjat jew, meta dan m’hux possibbli, l-ekwivalenti tagħhom fi flus jew valur. (2) Minkejja d-dispożizzjonijiet tar-regolament 17, l-Iskema għandha wkoll, kif hemm fid-dispożizzjonijiet tal-artikolu 26(3)(e) tal-Att dwar l-Arbitru għas-Servizzi Finanzjarji, iħallas fir-rigward ta’ kull sentenza jew deċiżjoni arbitrali sa għoxrin elf euro (EUR 20,000), għal kull responsabbiltà ċivili li tinkiseb minn investitur kontra parteċipant fir-rigward ta’ negozju li jkollu liċenza u li jkun hemm determinazzjoni dwar u, u dak il-ħlas għandu jsir fi żmien għaxart (10) ijiem tax-xogħol mill-ġurnata meta s-sentenza jew id-deċiżjoni arbitrali jkunu saru resjudicata Minkejja d-dispożizzjonijiet tar-regolament 17, l-Iskema għandha wkoll, kif hemm fid-dispożizzjonijiet tal-artikolu 26(3)(e: Iżda wara li jitħallas xi ammont bħal dan mill-Iskema, l-ogħla somma mħallsa bħala kumpens lil kull investitur kif hemm fir-regolament 17(1) għandha titnaqqas bl-ammont mħallas mill-Iskema f’konformità ma’ dan is-sub regolament. (3) L-ammont ta’ talba ta’ investitur għandu jkun ikkalkolat mill-Kumitat ta’ Tmexxija wara li jqis il-fatturi, kollha jew uħud minnhom, li ġejjin: (a) kondizzjonijiet legali u kuntrattwali; (b) kontro-talbiet; (ċ) valur fis-suq; u (d) valur ta' tisrif. 20. Eliġibilità għal kumpens. Meta l-Kumitat ta’ Tmexxija huta l-fehma li investitur mhux eliġibbli għal kumpens sħiħ jew parzjali skond dawn ir-regolamenti, il-Kumitat ta’ Tmexxija għandu jagħti avviż bil-miktub ta’ dik il-fehma lil dak l-investitur u r-raġunijiet għaliha. 21. Kumpens imħallas għandu jitnaqqas mill-kumpens pagabbli. (1) Meta jikkunsidra kumpens lil investitur għal xi ħlas taħt dawn ir-regolamenti, il-Kumitat ta’ Tmexxija għandu jqis ħlasijiet magħmulin taħt xi polza ta’ indennizz professjonali mixtrija minn min għandu liċenza jew xi ħlasijiet magħmulin taħt xi liġi oħra jew arranġament ieħor fir-rigward ta’ l-istess telfiet. (2) Il-Kumitat ta’ Tmexxija għandu jnaqqas dan l-ammont ta’ kumpens imħallas mill-ammont ta’ kumpens li jista’ jkun pagabbli lill-investitur fir-rigward taċ-ċirkostanzi kollha, jew uħud minnhom, li jirriżultaw minn dan ir-regolament. 22. (1) Meta l-Iskema tkun ħallset lil min jagħmel talba, l-Iskema għandha tkun surrogata fid-drittijiet urimedji ta’ dak li għamel it-talba kontra l-persuna li għandha liċenza. (2) Qabel il-ħlas l-investituri għandhom jikkonfermaw bil-miktub lill-Kumitat ta’ Tmexxija li: (a) huma ma rċevewxx i ħlas minn xi skema oħra jew mill-persuna kkonċernata li għandha liċenza fir-rigward ta’ l-istess telfa; (b) huma jagħtu kull għajnuna li l-Kumitat ta’ Tmexxija jista’ jeħtieġ biex il-Kumitat ta’ Tmexxija jkun jista’ jeżerċita d-drittijiet urimedji tiegħu kontra l-persuna li għandha liċenza; u (ċ) d-drittijiet tagħhom fir-rigward ta’ flus jew strumenti li jikkostitwixxu t-talba għandhom ikunu surrogati favur il-Kumitat ta’ Tmexxija. 23. Kif ikun stabbilit il-livell ta’ kumpens. (1) Meta żewġ persuni jew aktar huma intitolati flimkien għal kont ta’ investimenti, kull waħda minn dawn il-persuni għandha titqies bħal li kieku kellha kont separat ta’ l-ammont prodott billi tiddividi l-ammont ta’ l-investiment li għalih dawn il-persuni huma intitolati flimkien bin-numru ta’ persuni intitolati b’daqshekk, sakemm ma jkunx hemm prova speċifika jew dispożizzjonijiet kuntrattwali speċifiċi li jiddeterminaw l-ammont dovut lil kull parti, f’liema każ dik il-prova għandha titqies fid-determinazzjoni ta’ x’għandu jmiss u kull wieħed. (2) Meta persuna taġixxi bħala trustee għal persuna jew aktar b’att ta’ trust Meta persuna taġixxi bħala trus tee jew nominee jew ftehim simili, l-ammont li jikkostitwixxi t-talba għandu jitqies li jappartjeni lill-propjetarji benefiċjarji b’mod ugwali, sakemm ma jkunx hemm evidenza speċifika jew dispożizzjonijiet kuntrattwali speċifiċi li jiddeterminaw l-interessi benefiċjarji ta’ dawn il-persuni f’liema każ din l-evidenza għandha titqies biex ikun determinat x’ għandu jmissu kull wieħed, u sakemm f’kull każ tinġieb prova dwar dik il-proprjetà għas-sodisfazzjon komplet ta l-Kumitat ta’ Tmexxija. 24. Informazzjoni lill-konsumatur. Il-Kumitat ta’ Tmexxija għandu jiżgura li l-pubbliku ġenerali ikun infurmat adegwatament dwar it-tħaddim ta’ l-arranġamenti ta’ l-Iskema. 25. (1) Mingħandu liċenza għandu jagħmel aċċessibbli għall-investituri kurrenti u prospettivi informazzjoni adegwata u ċara dwar l-applikabilità ta’ l-Iskema flimkien ma’ dawk id-dettalji l-oħra kif minn żmien għal żmien jistgħu jkunu speċifikati mill-awtorità kompetenti f’manjiera u forma speċifikati mill-awtorità kompetenti: Iżda mingħand u liċenza ma għandux jirriklama jew jordna li jkun irreklamat il-fatt li flus jew strument imqegħdin ma’ min għandu liċenza huma protetti minn jew permezz ta’ l-Iskema ħlief bil-kunsens miktub u miksub minn qabel ta’ l-awtorità kompetenti. (2) L-awtorità kompetenti tista’, minn żmien għal żmien, tispeċifika l-informazzjoni li mingħand u liċenza għandu jagħti lill-investituri dwar l-Iskema u t-tħaddim tagħha, u wkoll il-mod u l-forma kif din l-informazzjoni għandha tingħata. 26. Setgħa tal-Kumitat ta’ Tmexxija li jakkwista informazzjoni. Emendat: A.L.425 tal-2007. (1) Il-Kumitat ta’ Tmexxija jista’ jitlob lill-parteċipanti, jew direttament jew permezz ta’ l-awtorità kompetenti, li jipprovdu dik l-informazzjoni li l-Kumitat ta’ Tmexxija jista’ jqis rilevanti għall-ammistrazzjoni xierqa ta’ l-Iskema, f’tali żmien skond ki f il-Kumitat ta’ Tmexxija jista’ jistabbilixxi. It-talba tista’ ssir lill-parteċipant jew lil kull wieħed mid-diretturi jew uffiċjali tiegħu li għandhom din l-informazzjoni. (2) Mingħajr preġudizzju għal xi dispożizzjoni ta’ dawn ir-regolamenti, parteċipant jew kull direttur jew uffiċjal tiegħu li jonqsu milli jikkonformaw mat-talba tal-Kumitat ta’ Tmexxija għal informazzjoni fi żmien il-perjodu stabbilit mill-Kumitat ta’ Tmexxija skond is-sub regolament (1), jew li xjentement jew bla kont jagħtu informazzjoni, jew jagħmlu dikjarazzjoni, li tkun skorretta, falza jew qarrieqa fir-rigward ta’ xi fatt materjali, jistgħu jeħlu multa amministrattiva ta’ mhux aktar minnelfejn u tliet mija u disgħa u għoxrin euro u sebgħa u tletin ċenteżmu (2, 329.37) skond kif tista’ tiġi imposta mill-awtorità kompetenti b’avviż bil-miktub u bla rikors għal smigħ fil-qorti. (3) Meta multa amministrattiva tkun ġiet imposta mill-awtorità kompetenti skond is-subregolament (2), jista’ jsirappell lit-Tribunal tas-Servizzi Finanzjarji skond l-artikoli 6 u 19 ta’ l-Att. 27. Rispett tal-konfidenzjalità. Kap. 377. (1) Membri tal-Kumitat ta’ Tmexxija u persuni maħturin taħt ir-regolament 6(1) għandhom ikunu soġġetti għad-dispożizzjonijiet ta’ l-Att dwar Segretezza Professjonali, u għandhom iżommu konfidenzjali kull informazzjoni li jakkwistaw fil-kors tal-qadi ta’ dmirijiethom taħt dawn ir-regolamenti, u ma għandhomx jiżvelaw xi informazzjoni lil persuni, istituzzjonijiet ta’ kreditu, assoċjazzjonijiet jew entitajiet ħlief kif jista’ jkun permess minn dawn ir-regolamenti jew minn xi liġi oħra jew b’ordni tal-Qorti. (2) Id-dmir tal-konfidenzjalità ma jinkisirx fl-każ ta’: (a) skambju ta’ informazzjoni bejn il-Kumitat ta’ Tmexxija u awtoritajiet kompetenti f’pajjiżi oħra, jew l-awtoritajiet kompetenti għall-immaniġġjar u amministrazzjoni ta’ skemi korrispondenti f’pajjiżi oħra, b’dan iżda li l-informazzjoni rilevanti hija meħtieġa għall-qadi ta’ dmirijiethom taħt dawn ir-regolamenti; u (b) kull użu jew kxif ta’ informazzjoni li jista’ jkun meħtieġ li jsir biex il-Kumitat ta’ Tmexxija u l-uffiċjali jew aġenti tiegħu jkunu jistgħu jaqdu dmirijiethom u jagħmlu l-funzjonijiet tagħhom skond dawn ir-regolamenti. 28. Nuqqas ta’ konformità ma’ l-obbligi. (1) Meta mingħand u liċenza jonqos milli jikkonforma ma’ l-obbligi tiegħu skond dawn ir-regolamenti, il-Kumitat ta’ Tmexxija għandu jinnotifika u jikkonsulta ma’ l-awtorità kompetenti u għandu jaqbel fuq il-miżuri xierqa li għandhom jittieħdu, inkluża l-impożizzjoni ta’ multi, biex jiżgura li mingħand u liċenza jikkonforma ma’ dawn l-obbligi. (2) Jekk dawn il-miżuri ma jaslux biex jiżguraw konformità min-naħa ta’ min għandu liċenza, il-Kumitat ta’ Tmexxija għandu jirrapporta l-materja lill-awtorità kompetenti biex jittieħdu miżuri ulterjuri skond il-liġi, inkluża l-possibiltà ta’ restrizzjoni jew irtirar tal-liċenza tal-persuna kkonċernata. (3) Wara r-restrizzjoni jew irtirar ta’ liċenza, il-kopertura tibqa' tingħata fir-rigward ta’ negozju liċenzjat li jkun sar sad-data tar-restrizzjoni jew irtirar tal-liċenza. 29. Proċeduri għall-investigazzjoni ta’ lmenti. L-Iskema għandha tistabbilixxi u żżomm proċeduri interni adegwati biex tinvestiga lment ikontriha minn min għandu liċenza u minn investituri. 30. Setgħa li jinħarġu direttivi u Linji ta’ Gwida. (1) L-awtorità kompetenti tista’ toħro[Linji ta’ Gwida lil min għandu liċenza għall-finijiet ta’ dawn ir-regolamenti. (2) Dawn il-Linji ta’ Gwida jista’ jkollhom dawk id-dispożizzjonijiet inċidentali, supplementari u konsegwenzjali kif jidher lill-awtorità kompetenti li jkun xieraq għall-finijiet ta’ dawn ir-regolamenti. 31. Eżenzjoni minn responsabbiltà għal danni. Il-Kumitat ta’ Tmexxija u uffiċjali jew aġenti ta’ l-Iskema ma għandhomx ikunu responsabbli għad-danni għal xi ħaġa li jagħmlu jew jonqsu milli jagħmlu fil-qadi tal-funzjonijiet tagħhom taħt dawn ir-regolamenti sakemm ma jintweriex li l-att jew l-ommissjoni jkunu saru b’malafede. 32. Għeluq is-sena finanzjarja ta’ l-Iskema. Għeluq is-sena finanzjarja ta’ l-Iskema għandu jkun perjodu ta’ żamma tal-kontijiet ta’ tnax-il xahar li jagħlqu fil-wieħed u tletin ta’ Diċembru ta’ kull sena. 33. Verifika. Il-kontijiet ta’ l-Iskema għandhom ikunu verifikati skond International StandardsonA u diting minn awdituri maħturin mill-Kumitat ta’ Tmexxija minn fost persuni li huma kwalifikati biex jinħatru awdituri ta’ kumpannija taħt il-liġi viġenti f’Malta dak iż-żmien. 34. Kooperazzjoni ma’ awtoritajiet oħra. L-awtorità kompetenti u l-Kumitat ta’ Tmexxija għandhom jikkonsultaw ma’ l-awtoritajiet kompetenti rilevanti u mal-persuni responsabbli minn skemi ta’ kumpens f’pajjiżi oħra barra minn Malta u jippruvaw jaslu fi ftehim ma’ dawk l-awtoritajiet u persuni dwar: (a) il-proċeduri li għandhom ikunu segwiti jekk parteċipanti falli; (b) l-ammonti ta’ kumpens pagabbli, wara t-tnaqqis, jekk ikun hemm, taħt kull skema; u (ċ) kull aspett ieħor li jidher xieraq għat-tmexxija u amministrazzjoni kif għandu jkun ta’ l-iskemi. 35. Regolament tranżitorju. L.S.371.09 (1) Il-Kumitat ta’ Tmexxija stabbilit skond ir-regolament 3 tar-Regolamenti dwar Skema ta’ Kumpens lid-Depożitant u l-Kumitat ta’ Tmexxija msemmi f’dawn ir-regolamenti huma l-istess ħa[a. Il-Kumitat ta’ Tmexxija stabbilit skond ir-regolament 3 ta’ dawn ir-regolamenti għandu jkompli jgawdi l-personalità tal-Kumitat ta’ Tmexxija stabbilit immedjatament qabel id-dħul fis-seħħ ta’ dawn ir-regolamenti u għalhekk għandu jassumi d-drittijiet u l-obbligi kollha tiegħu. (2) A. L.6 tal-2003. Kull ħatra, deċiżjoni, kontribuzzjoni, talba, pagament jew xi att ieħor magħmul jew meħud skond ir-Regolamenti ta’ l-2003 għal Skema ta’ Kumpens lill-Investitur qabel id-dħul fis-seħħ ta’ dawn ir-regolamenti għandhom jibqgħu fis-seħħ u għandhom jitqiesu li jkunu saru u ttieħdu taħt dawn ir-regolamenti, u kull referenza f’xi liġi għall-Kumitat ta’ Tmexxija għandha titqies li hi referenza għall-Kumitat ta’ Tmexxija stabbilit skond ir-regolament 3. 36. Il-Fond ta’ Kumpens stabbilit mill-Bye-laws skond l-Iskeda ta’ l-Att dwar Swieq Finanzjarji għandu jiddaħħal bħala parti integrali ta’ l-Iskema skond id-dispożizzjonijiet tat-Tielet Skeda.